**SNOV**

Snov je vse, kar nas obdaja in lahko zaznamo s čutili.

**A Čista snov** ima stalne in nespremenljive kemijske in fizikalne lastnosti.

Čiste snovi so elementi in spojine.



žveplo kuhinjska sol (NaCl)

**B** V naravi in v vsakdanjem življenju imamo opravka z **mešanicami snovi** (**zmesmi**).




**Heterogena zmes** je že na videz iz različnih




snovi (npr. zemlja).

**Homogena zmes** je na zunaj videti enotna

(npr. raztopina sladkorja).



Pri mešanju se **lastnosti čistih snovi ne spremenijo**, zato lahko čiste snovi ponovno ločimo iz zmesi.




**1. Sublimacija**

Sublimacija je prehod snovi pri segrevanju

iz trdnega v plinasto agregatno stanje


in obratno pri ohlajanju.

**2. Sejanje**



omogoča ločevanje zmesi trdnih snovi,

ki se razlikujejo v velikosti delcev.



1. **Filtracija**

Z njo ločujemo v vodi netopne

delce trdne snovi od tekočine.

Bistro tekočino, ki jo dobimo pri

filtriranju, imenujemo filtrat.



1. **Kristalizacija**

Izparevanje vode iz homogene raztopine

povzroči kristalizacijo topljenca na

stenah in dnu izparilnice.



**5. Ekstrakcija**

Ekstrakcija temelji na različni topnosti

posameznih snovi v ekstrakcijskem topilu.

Na zmes nalijemo topilo. Topne sestavine zmesi

se v njem raztopijo, netopne lahko odfiltriramo.

**6. Adsorpcija**

je proces, pri katerem se velike molekule (običajno barvila) vežejo na površino trdne snovi – adsorbenta. Pogosto uporabljamo kot adsorbent aktivno oglje. Barvilo, vezano nanj, odfiltriramo iz raztopine.




**7. Ločevanje z magnetom**

Z magnetom lahko iz zmesi ločimo snovi,

ki imajo magnetne lastnosti

(npr. železo).

**8. Destilacija**



Z njo ločujemo homogeno

zmesi dveh tekočin, ki

imata različno vrelišče.


Hlapi tekočine z nižjim

vreliščem kondenzirajo

v hladilniku in se kot

destilat nabirajo v

predložki.



**9. Lij ločnik**


Z njim ločujemo zmes dveh tekočin, ki se ne mešata

in imata različno gostoto.

Tekočina z manjšo gostoto: \_\_\_\_\_\_

Tekočina z večjo gostoto: \_\_\_\_\_\_

1. **Kromatografija**



Temelji na različni porazdelitvi sestavin zmesi

med stacionarno (nosilcem npr. papirjem)

in mobilno fazo (topilom).

Zmes čistih snovi nanesemo na

stacionarno fazo (npr. papir).

Spodnji rob stacionarne faze potopimo

v izbrano topilo, ki potuje po nosilcu

navzgor. Pri tem raztaplja snovi v zmesi.

Dobro topne snovi potujejo s topilom

hitreje od slabše topnih snovi

(npr. pigmenti v zelenih listih).

**Retencijski faktor (R*f* )**:

razdalja, ki jo preide spojina (od startnega

mesta do sredine določene barvne lise)

/razdalja, ki jo preide topilo.

